62024TO0484_INF
Digriet tal-Qorti Ġenerali (Il-Ħames Awla) tas-26 ta’ Ġunju 2025 –FF vs Eurojust u Europol (Sky ECC III)
(Kawża T-484/24)
“Responsabbiltà mhux kuntrattwali – Kooperazzjoni tal-awtoritajiet ta’ pulizija u awtoritajiet oħra ta’ infurzar tal-liġi tal-Istati Membri – Allegat ipproċessar illegali ta’ data personali – Nuqqas ta’ osservanza tar-rekwiżiti formali – Artikolu 76(d) tar-Regoli tal-Proċedura – Assenza ta’ dannu morali mġarrab minħabba Europol – Rikors parzjalment ippreżentat quddiem qorti manifestament inkompetenti biex tieħu konjizzjoni tiegħu, parzjalment manifestament inammissibbli u parzjalment manifestament infondat fid-dritt”
1.
Proċedura – Rikors ta’ persuna fiżika jew ġuridika intiż sabiex tiġi kkonstatata l-inammissibbiltà ta’ att adottat minn awtorità nazzjonali – Nuqqas ta’ ġurisdizzjoni tal-qorti tal-Unjoni – Inammissibbiltà
(Artikolu 277 TFUE)
(ara l-punt 20)
2.
Proċedura – Rikors ta’ persuna fiżika jew ġuridika intiż sabiex tiġi kkonstatata l-inammissibbiltà ta’ att adottat minn awtorità nazzjonalie – Nuqqas manifest ta’ ġurisdizzjoni tal-qorti tal-Unjoni – Inammissibbiltà
(Artikolu 277 TFUE)
(ara l-punt 21)
3.
Proċedura ġudizzjarja – Rikors promotur – Rekwiżiti formali – Identifikazzjoni tas-suġġett tat-tilwima – Espożizzjoni sommarja tal-motivi invokati – Rikors intiż għall-kumpens għad-danni kkawżati minn istituzzjoni tal-Unjoni – Assenza ta’ indikazzjonijiet dwar l-aġir ikkritikat – Inammissibbiltà
(Artikoli 268 u 340 TFUE; Regoli tal-Proċedura tal-Qorti Ġenerali, Artikolu 76(d); Regolament tal-Parlament Ewropew u tal-Kunsill 2018/1727, Artikolu 46(1))
(ara l-punti 31, 32, u 45)
4.
Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Dannu reali u ċert – Oneru tal-prova – Rikors li ma jinkludix elementi ta’ natura li juru l-eżistenza u l-portata ta’ dannu morali – Obbligu għall-Qorti Ġenerali li tikkompleta l-argument billi tfittex u tidentifika tali elementi fl-annessi tal-osservazzjonijiet bil-miktub tar-rikorrent jew billi tordna l-produzzjoni ta’ dokumenti – Assenza – Ċaħda tar-rikors kollu kemm hu
(Artikolu 340 TFUE; Regoli tal-Proċedura tal-Qorti Ġenerali, Artikolu 85(1) u (2); Regolament tal-Parlament Ewropew u tal-Kunsill 2016/794, Artikolu 50(1))
(ara l-punti 55, 57, 58, 67, 71, 74, 78, 85, u 87)
5.
Responsabbiltà mhux kuntrattwali – Kundizzjonijiet – Regolament 2016/794 – Responsabbiltà minħabba pproċessar illegali ta’ data personali – Natura tal-imsemmija responsabbiltà – Responsabbiltà in solidum ta’ Europol u tal-Istat Membru kkonċernat
(Regolament tal-Parlament Ewropew u tal-Kunsill 2016/794, premessa 57 u Artikolu 50(1))
(ara l-punti 83 u 84)
Dispożittiv
1)
Ir-rikors huwa miċħud inkwantu tressaq quddiem qorti manifestament inkompetenti biex tieħu konjizzjoni tiegħu sa fejn dan huwa intiż għall-konstatazzjoni tal-“inammissibbiltà” tal-ftehim li joħloq tim konġunt ta’ investigazzjoni dwar is-servizz ta’ komunikazzjoni kriptata “Sky ECC”.
2)
Ir-rikors huwa miċħud bħala manifestament inammissibbli sa fejn huwa indirizzat kontra l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust) u sa fejn huwa intiż għall-kumpens għad-danni morali allegatament imwettaq minnha.
3)
Ir-rikors huwa miċħud bħala manifestament infondat fid-dritt sa fejn huwa indirizzat kontra l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u sa fejn huwa intiż għall-kumpens għad-danni morali allegatament imwettqa minnha.
4)
FF għandu jbati l-ispejjeż tiegħu stess kif ukoll dawk sostnuti minn Eurojust u minn Europol.
5)
Ir-Renju ta’ Spanja u r-Renju tal-Pajjiżi l-Baxxi għandhom ibatu l-ispejjeż rispettivi tagħhom.